# Tornavís (còctel)

Un tornavís, o pupuscaia a Igualada, és un còctel fet amb vodka i suc de taronja. Tot i que la beguda bàsica són simplement aquests dos ingredients, n'existeixen variacions que tenen altres noms en diferents parts del món.

## Història

La beguda es va originar durant la Segona Guerra Mundial, quan els soldats estatunidencs destinats a la Xina i Turquia van barrejar rectified spirit amb suc de taronja. L'origen del nom original en anglès, screwdriver, és menys clar, però va aparèixer per primera vegada a Ankara el 1943 i més tard a Istanbul. Una llegenda urbana sobre el nom estableix que als soldats els faltava una cullera i per això utilitzaven un tornavís com a estri per a remenar. Una altra enraonia és que els treballadors del sector de l'automòbil als EUA solien afegir vodka al suc de taronja de l'esmorzar abans de començar el seu torn de treball i utilitzaven un tornavís per a remenar el got.
A partir de mitjans del 1950 el vodka va augmentar en popularitat als EUA, així com les seves mescles, i les campanyes publicitàries dels anys 1950 i 1960 de marques de vodka com Smirnoff van consolidar el tornavís.
Un tornavís amb suc de poma en lloc de suc de taronja és un «còctel Anita Bryant». Bryant a partir de 1977 es va convertir en una activista contra els drets dels gais. Com que Bryant va promoure el suc de taronja, la comunitat gai va prendre represàlies boicotejant-lo i els bars d'ambient d'Amèrica del Nord van deixar de servir tornavisos i van inventar aquest còctel per a substituir-lo. Les vendes i els ingressos del còctel es van destinar a activistes pels drets LGBT. Finalment, la campanya va tenir èxit, ja que l'activisme contra Bryant va perjudicar la seva carrera musical i empresarial. Un «tornavís verge» és un mòctel (mocktail), una variació sense alcohol, fet generalment amb suc de taronja i aigua tònica.

## Referències

* ↑ «Còctels». Segre, 07-05-2017. [Consulta: 6 gener 2024].
* ↑ «Les "motacions" de "raf", segons Màrius Serra». Catalunya Ràdio, 28-11-2018. [Consulta: 6 gener 2024].
* ↑ Greater: Britain After the Storm. Biteback, 20 maig 2021. ISBN 9781785906107.
* 1 2 3 Simonson, Robert. «Screwdriver». A: Wondrich. The Oxford Companion to Spirits and Cocktails (en anglès). Oxford University Press, 21 octubre 2021. ISBN 978-0-19-931113-2.
* ↑ DeGroff, Dale. «Screwdriver». A: Smith. The Oxford Companion to American Food and Drink (en anglès). Oxford University Press, USA, maig 2007. ISBN 978-0-19-530796-2.
* ↑ «What'll It Be?: Competing Distillers Put More Variety in Their Summer Drinks». , 26-07-1954.
* ↑ «Image 12». Chronicling America: Historic American Newspapers. Zajedničar ("Fraternalist"), 29-02-1956. [Consulta: 2 gener 2022].
* ↑ «Image 6». Chronicling America: Historic American Newspapers. The Evening Star, 24-10-1961. [Consulta: 2 gener 2022].
* 1 2 Marcus, Eric. Making Gay History: The Half-Century Fight for Lesbian and Gay Equal Rights. New York, US: Harper, 2002. ISBN 978-0-06-093391-3.
* ↑ Bryant, Anita. At Any Cost. Grand Rapids, Michigan, US: Fleming H. Revell, 1978. ISBN 978-0800709402.
* ↑ «Anita Sucks [Oranges – Documented]» (en anglès americà). The History Project. [Consulta: 25 març 2020].
* ↑ (en anglès) , 02-09-1980 [Consulta: 25 març 2020].
* ↑ «Tarnished images: Publicity's great – up to a point», 26-05-1981. [Consulta: 25 març 2020].
* ↑ Selke, Lori A. «Non-alcoholic drinks with tonic water». [Consulta: 20 setembre 2019].
* ↑ Charming, Cheryl. «Mocktails». A: The Everything Bartender's Book: Your complete guide to cocktails, martinis, mixed drinks, and more!. Simon and Schuster, 18 juliol 2010. ISBN 9781440503849.
* ↑ Demovic, Angela R. Bourbon Street, B-Drinking, and the Sexual Economy of Tourism. Lexington Books, 11 maig 2018, p. 36 (The Anthropology of Tourism: Heritage, Mobility, and Society). ISBN 9781498531337.